SARAJEVO, 7. april/travanj 2010. godine - U organizaciji Inspektorata za nadzor rada agencija za zaštitu ljudi i imovine Federalnog MUP-a  danas je u Sarajevu održan sastanak na temu „Primjena Uredbe o mjerama zaštite finansijskih institucija“. Sastanku su prisustvovali inspektori navedenog Inspektorata, te inspektori i predstavnici kantonalnih ministarstava unutrašnjih poslova koji obavljaju poslove nadzora nad primjenom mjera zaštite ljudi i imovine u finansijskim institucijama, agencijama i unutrašnjim službama zaštite u skladu sa Zakonom o agencijama i unutrašnjim službama za zaštitu ljudi i imovine i navedene Uredbe.